注意:本故事為粵文,並含粗口、sexist remarks+色情成份。
【龐濬嘅獨白】
中四嗰年第一次拍拖就戴綠帽。🤪
個女仔係我同班同學。坦白講,對佢認識唔深,當初追佢只係因為覺得佢好可愛又好單純,同埋… … 幾夠肉地,有前有後,嗒落應該幾滋味。
但因為我都係第一次拍拖,唔知節奏應該點,幾時先扑得。
拍拖拍左兩個禮拜,有次佢上黎我屋企,傾傾下計竟然夠膽死枕個頭喺我大脾,然後話好似有野哏住個頭,我乘機問佢我可唔可以要,佢話好似太快,結果都只係可以隔住件衫摷完,我自己用手解決。
呢種慾求不滿嘅狀態維持左一個月,我終於私下買定套,準備隨時同佢做足全套。點知,佢竟然喊住話要同我分手。
個原因同我一啲關係都冇:佢話佢同補習社個 tutor 發生左關係。
補習社個 tutor?我記得偶然會聽佢提到呢個人,通常都係想反駁我講嘅野嗰陣,會引述個仆街tutor 作為成年人嘅「高見」,總之聽親佢個名就覺得乞人憎。
冇諗到佢結果連我條女都嗒埋。
我問佢做到咩地步。
已經唔記得佢喊到豬頭咁講左啲咩,但總之中出左。
頂,我同你拍緊拖,乜野都就住就住,你竟然俾個非親非故嘅仆街中出?
憤怒嘅情緒都係其次,其實一聽係當堂反胃,覺得佢好污糟。當佢話佢覺得自己鍾意左個仆街,決定同我分手嘅時候,其實我鬆左口氣,因為我已經唔想再同掂佢、唔想再同佢一齊,但都交足戲流左幾滴眼淚,話「尊重佢嘅決定」。
依家諗返都覺得自己幾犀利。
Anyway,就係咁,我地各行各路。
後來,社會上有單轟動嘅強姦案,我先發現原來女人都係犯賤嘅:俾人強姦完仲會愛上對方。
諗返 ex 話我知佢同 tutor 扑左野嗰陣,喊到勁淒厲嘅樣,肯定係呢種情況。
我地分手幾個月之後,佢就冇再返學,唔知係咪扑到有左。
而個仆街一直相安無事 — — 有幾個 friend 都幫襯嗰間補習社,所以我知。
你問我點解唔去搵個仆街算帳?哈,多得佢我先知呢個世界有幾荒謬:尊重女朋友嘅意願就冇啖好食,霸王硬上弓反而食到天菜,而且仲會被受害人包庇。
If I can't defeat evil, why don't become part of it?
做壞事無後果,仲可以得償所願,點解我要做好人?🤪
筆者按:身為女性,對於文中敍事者的想法,是深惡痛絕的。然而,要反映社會的病態,就只能把現實碰到的情況寫出來。 正在籌謀寫一個大概十章的中篇故事。若然成事(仍不確定),這個短篇將是該故事的前傳。